User:Ishu Vindya/sandbox

Indira 1989 - bollywood movie

cast - Hema Malini as Indira

සිටුවරයෙක් වගේ පෝසත් සැමියෙක්ව කසාද බැන්ද අක්ක කෙනෙකුට ඉන්නව පුතාලම හතර දෙනෙක්..ඒත් එයාගෙ නංගිට!

මුලින්ම දුවෙක්.ඊට පස්සෙ ආයෙත් දුවෙක්..!ඒ විතරක්ද එයාගෙ සැමියත් ඒ තරම් සල්ලිභාගෙ තියන කෙනෙක් නෙවෙයි.

පවුලේ උත්සව වලදි මේ නංගි නිතරම නින්දා විඳිනවා...ගොඩක්ම සල්ලිකාර මස්සිනා තමයි මේ විදියට නින්දා කරන්නෙ.

"දුවලගෙන් ඇති වැඩේ මොකක්ද !පුතෙක් නැති පවුලක තේරුම මොකක්ද ..මට ඉන්නව රජ්ජුරුවෝ වගේ පුතාලා හතරක්!"

මේ නින්දා කවදාවත් ඉවරයක් වුණේ නම් නෑ.නංගිගෙ දුවලට ඉගනගන්නවත් උදව් කරේ නෑ.ඇයි ඒ... කෙල්ලන්ට උගන්නලා මොකටද කියලා!

ඒත් අමාරුවෙන් මැෂිම පාග පාග උදේ හවා ඇඳුම් මහලා උගන්නලා මේ අම්මා අන්තිමට අර ලොකු දුව ඉන්දිරාව ලෝයර් කෙනෙක් කරනවා!

නිකන්ම නිකන් ලෝයර් කෙනෙක් නෙවෙයි .පොඩි කාලෙ වින්ද දුක්,සමාජ අසාධාරණය කවදාවත් අමතක නොකරපු ඉන්දිරා එහෙම අකටයුතුකම්වලට මුහුණදෙන අය වෙනුවෙන් කතා කරනවා .තමන්ගේ ජීවිත අවදානම ගැනවත් නොහිතන ඉන්දිරා සුප්‍රසිද්ධ ලෝයර් කෙනෙක් වෙන්නෙ ඉගනගෙන උඩඟු වෙන, අමුතු සමාජ තත්වයක් මවාගන්න නීතීඥ පැළැන්තියටත් අභියෝගයක් වෙන ගමන්.

ෆිල්ම් එකේ ගොඩක්ම අවධානය යන,කුතුහලය රජ කරන තැනක් සුනීතාගෙ දූෂණ නඩුව.නොහිතන විදියට ඉන්දිරා හරි ලස්සනට නඩුව උඩුයටිකුරු කරනවා...

මේක නිකන්ම නිකන් ලෝයර් කෙනෙක්ගෙ කතාවක්ද? නෑ...දවසක මිනියට කරගහන්න හරි ඉන්න ඕනි කොල්ලෙක් කියල කියන හණමිටි වැඩිහිටි පරම්පරාවටම ලොකු කනේ පාරක්...

හේමා මාලිනී ඇත්තම ලෝයර් කෙනෙක්ද කියල හිතෙන තරමට තාත්වික රඟපෑමක් මේකෙ බලාගන්න පුළුවන් .ඒ චරිතයට අවශ්‍ය තේජස අඩු නැතුවම තිබුණා.

අනිවාර්යයෙන්ම බලන්න ...ගෑණු ළමයි විතරක් ඉන්න පවුලක නම් නොබලා ඉන්න එපා.

Indira (ඉන්දිරා ) -1989